als_Latn dik_Latn sag_Latn
Sëmundja e cila po përparon me hapa më të shpejta dhe jo fort të dukshme nuk është përhapja e gripit të shpendeve, as obeziteti; por rreziku i vërtetë në 40 vjetët e ardhshme do të jenë alergjitë.
Në ditët e sotme në Itali janë të prekur prej saj, po ashtu si dhe në të gjitha vendet e tjera të botës perëndimore, rreth 25 persona në çdo 100 vetë.
Alergjia, semundja epidemike e se ardhmes
Por nëse vazhdon kjo mënyrë e rritjes së numrit të të prekurve nga alergjia, pas 40 vjetësh çdo person do të jetë alergjik të paktën ndaj të paktën një substance, cilado qoftë ajo. Ky lajm vjen i shpallur nga Giampiero Patriarca, drejtor i Shërbimit të Alergologjisë në poliklinikën “Gemelli” në Romë, i cili thekson se rastet e alergjisë janë shtuar me ritme të shpejta në 20 vitet e fundit.
Eksperti nënvizon se “Rreziku i alergjisë në të ardhmen nuk do të vijë vetëm nga poleni, insektet, myku, ilaçet apo nga disa ushqime të konsideruara të “vështira”. Alergjia e së ardhmes do të jetë ajo e qumështit laktik. Kjo është më e rëndë se ajo alergjia e shfaqur nga nikeli, sepse acidi laktik është një substancë me më origjinë natyrore dhe shumë të shpërhapur, dhe është i gatshëm në çdo moment për të shfaqur alergji.” Substanca të ngjashme me acidin laktik gjenden te gështenjat, bananet, kivit, dhe në shumë produkte si lëkurat, pëlhurat etj. Të paktën për momentin, alergjitë më të përhapura janë akoma ato të rrugëve të frymëmarrjes, që prekin rreth 15 % të popullsisë. “Janë alergji të stilit të jetës moderne, të perëndimit. Këto janë të lidhura veçanërisht me ndotjen e ajrit, ujit apo dhe të ushqimeve. Jo rastësisht alergjitë janë më të përhapura në zonat e industrializuara dhe në qytete”, shpjegon Patriarca.
Vitet e fundit nga mjekët po mbrohet “teoria higjienike”, sipas së cilës shumë pastërti bën keq, veçanërisht tek të vegjlit. Tashmë është rritur numri i shkencëtarëve që janë kundër një jete të “sterilizuar” e shumë të mbrojtur nga viruset e bakteret, sepse sapo një organizëm kaq i mbrojtur përballet më ajrin e ndotur të qytetit çorienton sistemin imunitar. Prandaj është mirë që duke filluar nga fëmijët të mësohen më këtë papastërti duke fituar imunitet dhe duke u stërvitur për t’i bërë ballë alergjenëve të ndryshëm. “Bëhet fjalë për një nga mënyrat e mundshme dhe jo e vetmja, për të përballuar situatën që po vjen, ku rastet e shtimit të alergjive janë “përfaqësuesi” i epokës që po jetojmë”, saktëson Giampiero Pattriarca.
Cilat janë zgjidhjet e mundshme?
Ekspertët sugjerojnë që shmanget sa më shumë të jetë e mundur transferimi nga zona klimatikisht të pastra, në zona të ndotura sepse organizmi nuk është i aftë të përballojë alergjenët e ndryshëm. Në vend të qyteteve të industrializuara dhe me ajër të ndotur është mirë që herë pas here të vizitohen zona me ajër të pastër në pjesët periferike, në fshat apo në det. Në rastet kur një person ka kryer analizën e alergjisë dhe e njeh shkaktarin, është mirë që t’u shmanget sa më shumë të jetë e mundur këtyre alergjenëve. Prandaj në rastet e rëndimit të situatës alergjike duhet t’u drejtoheni specialistit si dhe një testi alergjie për të njohur alergjenët tuaj. Në ajër vazhdimisht në periudha të ndryshme stinore qarkullon poleni veçanërisht në pranverë dhe në verë. Prandaj në orët e nxehta është e këshillueshme që të mos dilni sepse poleni qarkullon në ajër. Me rrezik është edhe hapja e menjëhershme e dritareve në mëngjes sepse lejon futjen e substancave të ndryshme që mund të shkaktojnë reaksione alergjike.
Marrë nga “Daily Mail”
Tabela
Simptomat alarmuese të alergjisë që nuk duhen nënvlerësuar:
– Teshtimat e shpeshta
– Sy të skuqur
– Hundë të rrjedhshme
– Shpesh ndodh edhe që hundët të bllokohen
– Njolla në lëkurë
– Vështirësi në frymëmarrje
– Në disa raste shoqërohet me kollë të lehtë
– Mund të sjellë ftohje të menjëhershme
– Diarre
– Probleme me tensionin e gjakut
Zbulohet një molekulë “mbrojtëse” ndaj alergjisë nga ushqimet
Molekula e zbuluar nga një shkencëtar italian emërtohet interleuchina-12, dhe është një molekulë që prodhohet normalisht nga trupi ynë, e cila mund të bëhet një aleat i fortë për të realizuar shmangien e alergjisë pa u detyruar të heqësh dorë nga ushqimet që mund ta shkaktojnë atë. Zbulimi se interleuchina-12 mbron nga reaksionet alergjike u realizua nga eksperimentet laboratorike të disa minj, dhe tregon se kjo molekulë privon shfaqjen e alergjisë nga disa lloj ushqimesh. Nga eksperimenti u vu re se disa qeliza të goditura nga alergjia prej disa lloj ushqimesh pushojnë së prodhuari këtë molekulë, ndaj dhe alergjia kthehet në gjendje të përgjithshme trupore. Hipotezat e ekspertëve tregojnë se duke administruar interleuchinën-12, reaksionet alergjike mund të mbahen në kontroll të plotë.
Si ta shmangësh alergjinë duke ngrënë
Zbulimi i ri më tërheqës i shkencës mbi alergjinë ka të bëjë me mënyrën se si mund të fitosh mbi alergjinë duke shtuar morinë e ushqimeve të konsumuara. Të vegjlit me alergji mund të shërohen duke u stërvitur për të ngrënë sasi të vogla ushqimi. Ky trajnim do të reduktonte rrezikun e reaksioneve alergjike nga ushqime të ndryshme. Këtë zbulim të ri e tregojnë edhe rezultatet e para të një eksperimenti të bërë nga Wesley Burks në Durham. Rezultatet thonë se bëhet fjalë për një trajtim të ri imunoterapie të ngjashëm më trajtimin e ndjekur në rastin kur alergjent është poleni. Por në rastin e ushqimeve është akoma e vështirë të gjendet një vaksinë antialergjike, kështu kjo terapi bazohet në vetë shtimin e këtyre ushqimeve duke thyer reaksionet alergjike.
Një bakter që lufton alergjinë
Një grup kërkuesish italianë këna përpiluar një strategji parandaluese dhe terapeutike për të luftuar alergjinë. Ajo bazohet në veprimin e një proteine “Helicobacter pyilori” një bakter i ulçerës. Proteina bakteriologjike HP-NAP ka aftësinë të reduktojë prodhimin e qelizave imunitare përgjegjëse për reaksionet alergjike, limfocitet T. Këto qeliza në fakt, ndalojnë prodhimin e antitrupave specifikë kundër alergjenëve dhe janë të shumta në numër në organizmin e personave që vuajnë nga alergjia. Sipas studimeve të bëra janë të qarta rezultatet që ka dhënë përdorimi i proteinës bakteriologjike HP-NAP, si bazë për një terapi orale kundër alergjisë. Përveç kësaj kjo proteinë stimulon prodhimin e limfociteve T1 të cilat luajnë rol të rëndësishëm në luftimin e infeksioneve të ndryshme.
Si të evitojmë alergjitë?
Janë të shumta ushqimet që mund të shkaktojnë alergji si: kikirikët, qumështi, vezët, gruri, soja, apo ato me përbërje vajore si arrat dhe bajamet. Mënyra më e mirë për të evituar një alergji të shkaktuar nga ushqimet është që ato të njihen dhe të mos përdoren. Edhe në rastet kur bëhet fjalë për puthje, këshillohet që partnerët të lajnë dhëmbët dhe fytyrën nëse ata kanë ngrënë një ushqim që shkakton alergji tek partnerët. Këshillë e vlefshme është që gjithnjë të lexohen përbërësit e ushqimeve. Kujdesi që u duhet kushtuar ushqimeve dhe alergjentëve të ndryshëm duhet të jetë i madh sepse mund të shkaktojë dhe vdekje. Kjo është një ndër rastet e një reagimi të fortë të shkaktuar nga alergjia, por mund të ndodhë. Mënyra më e mirë mbrojtëse është këshillimi me mjekun alergolog. (Tirana Observer / Lezha.eu)
als_Latn als_Latn als_Latn als_Latn als_Latn als_Latn als_Latn als_Latn als_Latn lmo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bam_Latn als_Latn als_Latn als_Latn als_Latn als_Latn als_Latn als_Latn als_Latn als_Latn